ད་སྔོན་གྱི་ལོ་དུས་ལྟར་ན་ཕྱི་ཟླ་དགུ་པ་ནས་བཟུང་ཞག་གྲངས་བདུན་ཅུ་ཐམ་པའི་རིང་ཨ་ཁྲིད་དང་སྙན་རྒྱུད་གང་རུང་ནས་ལོ་བཞིའི་རིང་གི་སྒྲུབ་སྡེའི་བཅའ་གཞི་ལྟར་ཁྲིད་དང་དངོས་སྦྱོང་ཉམས་ལེན་གྱི་དབུ་ཚུགས་པའི་དུས་ཡིན་ཀྱང་།འདི་ལོར་དམིགས་བསལ་སྒྲིབ་སྦྱོང་མུན་སེལ་སྒྲོན་མའི་ཕྱག་ལེན་ལྟར་གསོན་གཤིན་གཉིས་ཀྱི་དགེ་རྩའི་ཆེད་དུ་སྒྲུབ་བ་ཆེན་མོ་འཚོག་རྒྱུའི་སྟ་གོན་གནང་ནས་གདན་ས་ཆེན་མོ་ཁྲི་བརྟན་ནོར་བུ་རྩེ་ནས་དགེ་བའི་བཤེས་གཉེན་དང་སློབ་གཉེར་བ་འགའ་ཞིགགསོ་རིག་འབུམ་བཞི་སློབ་གྲྭའི་དགེན་རྣམ་སྲས་བཅས་ཆེད་དུ་གདན་འདྲེན་ཞུས་པ་ལྟར་ཁོང་རྣམ་པ་ཕྱི་ལོ་༢༠༡༨ཟླ་༠༩ཚེས་༢༦ཉིན་གཤེན་བསྟན་དར་རྒྱས་གླིང་དུ་ཕེབས་འབྱོར་བྱུང་བ་དང་།ཕྱི་ཚེས་༢༨ནས་ཕྱི་ཟླ་༡༠པའི་ཚེས་༠༤བར་གཏོར་བཟོ་དང་དཀར་རྒྱན་སོགས་མཆོད་རྫས་རྣམས་ཕུན་སུམ་ཚོགས་པར་གྲབས་སུ་བྱས།